id id en es id ms id en en id ms ms ms id id fr fr fr id id ms eo en ms eo id id id id ms id en id id id id id id id id id id id id id id id id ms id id id id ms id en id id en en en fr id ms ms id ms id ms ms id id ms ms en ms id id id id id id id id ms id id id ms id id id id id id id id ms id id id ms fr id id ms en en ro id en sv id en en en pl en en en en fr en en en en sv fr de de fr fr fr sv en fr en ja fr de fr es nb fr de en en sv de de fr en fr it fr en ms id id en en en
ANAK ASNAF LIMPAHAN KASIH Archives - Rumah Amal Limpahan Kasih
Tag Archives: ANAK ASNAF LIMPAHAN KASIH
June 5, 2022   Berita, Blog, Pengumuman   No comments
1.Harga satu bahagian daripada seekor lembu :- RM 800.00
2.Harga untuk seekor lembu :- RM 5,600.00
3.Harga untuk seekor kambing :- RM 1,200.00
Segala keuntungan atau lebihan dari pakej ini akan dimasukkan ke dalam Tabung PUSAT JAGAAN LIMPAHAN KASIH (PJLK) yang kini amat memerlukan bagi menampung seluruh keperluan dan urusan Rumah Kebajikan kami. Sebarang pertanyaan sila hubungi di talian berikut :-
• Whatsapp PJLK : 011-69889829
Akhir kata PJLK mengalu-alukan kerjasama semua pihak yang ingin membahu di dalam membela nasib golongan yang kurang bernasib baik dan berada dalam kesusahan. Semoga usaha kecil yang kita jalankan ini akan dapat membawa sinar baru di dalam kehidupan mereka dan Tuhan memberkatinya.
April 1, 2019   Blog   No comments
* Dosa walaupun kecil jangan diremeh-remehkan,
Dosa sekalipun kecil kalau Allah tidak ampunkan tetap Neraka…
* Orang yang sentiasa bergelumang dengan dosa, tidak merasa berdosa lagi. Tapi orang yang beriman, tidak berdosa pun dia merasa berdosa.
“Seorang mukmin melihat dosanya seperti sebuah gunung yang menggantung di atas kepalanya dan merasa takut akan menjatuhinya. Sedangkan seorang munafik melihat dosanya seperti seekor lalat yang hinggap dihidungnya, lalu ia berusaha mengusirnya agar terbang meninggalkannya” – HR Bukhari
JIWA AKAN MENJADI LIAR APABILA TIDAK KENAL TUHAN!
March 30, 2019   Blog   No comments
Jika lemah iman atau tidak kenal Tuhan dengan sempurna jiwa kita menjadi liar.
Liarnya jiwa itu satu penderitaan.
Penderitaan jiwa menjadikan hilang kebahagiaan.
Apa maksud jiwa kita yang liar?
Apabila mendapat sedikit ujian seperti kesusahan jiwa menderita hingga tidak sabar.
Apabila mendapat kesenangan berbunga pula jiwa, lupa daratan.
Dinasihat atau dikata orang jiwa rasa berang, mungkin sampai menyerang.
Jika orang lebih sedikit sakit pula hati, menimbul hasad dengki.
Apabila orang mendapat penderitaan jiwa rasa senang.
Jika kehendak tidak dikabul aduh jiwa keluh-kesah dan gelisah.
Jika hajat dapat berbunga pula jiwa mungkin menghina orang.
Begitulah jika iman lemah atau tidak kenal Tuhan, jiwa tidak stabil.
Berubah keadaan yang menimpa berubah pula jiwa.
Berlainan suasana berlainan pula perasaannya.
Jiwa sentiasa berombak dan bergelombang.
Macam lautan yang tidak pernah rehat dari gelora.
Kalau begitu mana hendak mendapat ketenangan dan kebahagiaan.
Kerana jiwa mudah saja tergugat oleh kejadian.
Padahal peristiwa ada dalam kehidupan mana ada renti-rentinya.
Dia datang silih berganti berbagai-bagai keadaan.
Orang mukmin jiwanya sentiasa tenang.
March 29, 2019   Blog   No comments
Hadis ada bermacam-macam darjat Ada hadis Sahih, hadis Mutawatir (ramai perawi yang menyatakan tentang hadis tersebut), hadis Hasan, hadis Dhaif, hadis Maudhu’. Hadis Maudhu’ ini bukan hadis tetapi direka-reka. Hadis Mutawatir adalah hadis yang tidak boleh ditolak, sangat sahih. Hadis Masyhur di bawah Hadis Mutawatir. Ada yang dikatakan Hadis Ahad. Sumbernya satu, satu jalan, satu line atau satu saluran. Setelah dikaji rawi-rawi sampai kepada Sayidina Abu Bakar, perawi itu orang yang sama. Seorang sahaja. Sumber lain tidak ada. Ada hadis yang banyak sumbernya dan banyak saluran.
Begitulah martabat hadis. Jadi hadis dibukukan setelah 300 tahun. Kemudian, ada mazhab. Mengapa timbul mazhab? Saya tidak hendak sebut mazhab-mazhab yang sesat. Sebab dalam Islam lahir 73 mazhab. Dari 73 mazhab itu, 72 mazhab sesat. Hanya satu sahaja yang dikatakan ahli sunnah wal jamaah. Dari situ menjadi 4 mazhab. Inilah mazhab yang sah, yang dianggap satu iaitu ahlisunnah wal  jamaah. Kemudian ia berpecah kepada 4 Mazhab iaitu:
Mazhab pertama yang lahir ialah Mazhab Maliki. Bahkan Mazhab ini terkenal dengan Mazhab ahlulhadis. Imam Maliki tidak mengembara, tidak ke luar negeri, duduk sahaja di Madinah, jadi dia banyak dapat hadis. Sebab itu Mazhab Maliki ini dikatakan Mazhab ahlul hadis.
Mazhab yang 4 ini dianggap satu, yang dikatakan mazhab yang berpegang pada ahlisunnah wal jamaah. Perbezaannya bab-bab furuq, bukan bab pokok. Bukan soal-soal aqidah, bukan soal usuluddin. Hanya bab furuq seperti feqah dan syariat. Ada kelainan sedikit-sedikit. Perbezaan tidak payah saya katakan, takut panjang sangat. Cuma saya hendak cerita mengapa boleh timbul perbezaan. Perlu. Ia ada banyak sebab.
1. IQ Imam Mazhab tidak sama
2. Hadis belum dibukukan untuk jadi rujukan
3. Tidak semua Imam Mazhab menerima hadis yang sama
4.Berbeza penerimaan ayat Mansuh dalam Al Quran
5. Berbeza pendapat dalam menghubungkan ayat Quran dan Hadis
Inilah antara sebab-sebab yang besar, mengapa dalam satu mazhab yang besar, yaitu mazhab ahlisunnah wal jamaah, lahir lagi 4 firkah. Ada sedikit-sedikit kelainan antara satu perkara. Ada Mazhab lain yang tidak perlu saya ceritakan, yang semuanya ada ilmu, yang ada kaitan dengan Islam.
Kedatangan pakar-pakar hadis adalah selepas kelahiran Imam Mazhab. Imam mazhab di lahir di kurun yang pertama. Pakar-pakar hadis di kurun yang ke 3. Tidak bertemu. Tetapi tiada siapa pun di kalangan pakar hadis itu yang buat mazhab. Kerana itu kebanyakannya bermazhab Syafie. Mereka itu kebanyakannya bermazhab Syafie. Padahal hadis di kepala mereka. Bahkan ada di kalangan mereka yang hafal Al Quran. Ertinya tempat rujuk ada pada mereka. Sepatutnya mereka boleh dan mampu buat mazhab tetapi mereka tidak buat. Mereka bermazhab dengan mazhab Syafie. Mengapa A sebut hal ini? Kerana sekarang ini, orang mudah sangat hendak tolak mazhab. Sedangkan pakar hadis pun bermazhab. Merujuk pada Mazhab Syafie. Jadi jangan mudah terpengaruh. Pakar hadis pun ikut mazhab. Takkan kita pula tidak ikut mazhab sedangkan kita ini, satu ayat pun tidak boleh hendak faham. Inikan pula beribu-ribu hadis. Saya rasa cukuplah setakat itu. Cukuplah untuk kita boleh jawab secara ringkas kalau ada orang bertanya. Sekian.
March 28, 2019   Blog   No comments
Dikisahkan oleh Ka’ab bin Akhbar.
Ketika Siti Fatimah Az Zahra, Puteri Rasulullah SAW, sekaligus istri kepada Sayidina Ali bin Abi Thalib sakit, ia ditanya oleh Sayidina Ali,  ” Wahai Fatimah, adakah engkau menginginkan sesuatu?”
“Wahai Suamiku, aku ingin buah delima”, Jawabnya.
Sayidina Ali termenung, sebab ia merasa tidak memiliki wang sedikitpun. Namun, ia segera berangkat dan berusaha untuk mencari wang satu dirham. Maka akhirnya Sayidina Ali mendapatkan wang itu dan kemudian ia pergi ke pasar untuk membeli buah delima dan segera kembali pulang.
Namun di tengah perjalanan menuju rumahnya, tiba-tiba ia melihat seseorang yang tengah terbaring sakit di tepi jalan, maka Sayidina Ali pun berhenti dan menghampirinya.
“Wahai orang tua, apa yang diingini oleh hatimu?”, tanya Sayidina Ali.
“Wahai Ali, sudah lima hari aku terbaring sakit di tempat ini, banyak orang berlalu, namun tak ada seorang pun dari mereka yang mahu peduli kepadaku. Aku ingin sekali makan buah delima.” Jawab orang tua tersebut.
Mendengar jawabannya, Sayidina Ali terdiam, sambil berkata dalam hati,
“Buah delima yang hanya satu buah ini, sengaja telah aku beli untuk Isteriku, kalau aku berikan kepada orang ini, pasti Fatimah akan sedih. Namun jika tidak aku berikan ertinya aku tidak menepati firman Allah,
“Terhadap si pengemis, engkau janganlah menghardiknya. ” (QS. Al-Dhuha : 10).
Juga sabda Nabi SAW, ” janganlah sekali-kali engkau menolak pengemis, sekalipun ia di atas kenderaan”.
Maka kemudian Sayidina Ali membelah buah delima itu menjadi dua bahagian, separuh untuk orang tua itu dan separuh lagi untuk Siti Fatimah.
Sesampai di rumah ia menceritakan peristiwa itu kepada Isterinya dengan suara yang sedih, dan Siti Fatimah berkata kepadanya,
“Wahai Suamiku, kenapa engkau bersedih, demi Allah yang maha Perkasa dan Maha Agung, ketika engkau memberikan buah delima kepada orang tua itu, maka puaslah hatiku dan lenyaplah keinginanku pada buah delima itu.”
Mendengar kenyataan Isterinya itu Sayidina Ali merasa sangat gembira.
Tidak lama kemudian datanglah seorang tamu yang mengetuk pintu, lalu Sayidina Ali berkata, “Siapakah tuan?”
“Aku Salman Al Farisi,” Jawab orang yang mengetuk pintu itu.
Setelah pintu dibuka, Sayidina Ali melihat Salman membawa sebuah wadah tertutup, dan diletakkkan di depan Sayidina Ali, lalu Sayidina Ali bertanya,
“Dari manakah wadah ini wahai Salman ?”.
“Aku menghantarkannya untukmu dari Allah SWT melalui perantaraan Rasulullah SAW.” Jawabnya.
Setelah penutup wadah tersebut dibuka, terlihat di dalamnya ada Sembilan buah delima. Sayidina Ali terus berkata,
“Wahai Salman, jika ini memang untukku, pasti jumlahnya Sepuluh”.
Lalu ia membacakan firman Allah SWT,
“Barangsiapa membuat satu amal kebaikan, maka pasti baginya sepuluh kali ganda amalnya ( balasannya )”. ( Al-An’am : 160 )
Salman pun tertawa mendengarnya, sambil mengembalikan sebuah Delima yang ada ditangannya, seraya berkata,
“Wahai Ali, demi Allah, aku hanya sekadar menguji sejauh mana ‘KEYAKINANMU’ terhadap firman Allah yang engkau bacakan sebentar tadi.”
Rumah Amal Limpahan Kasih
Lot 115 A, Lorong Bistari 3, Jalan Jurutera, Kampung Seri Aman, Batu 13, 47100 Puchong, Selangor. Tel: 03-80618050 / 03-80523814 / Call & WhatsApp RALK : 011-69889829
KATEGORI Select Category Berita  (89) Blog  (406) Pengumuman  (30) Uncategorized  (4)
Kami Mengalu-alukan sumbangan berbentuk wang tunai dan juga barang keperluan harian anak-anak dan semua penghuni. More »
Powered by WordPress | Theme Designed by: company | Thanks to website, find out more and remedies